ভয়াবহ ভূমিকম্প ফিলিপিন্সে!

ওয়েব ডেস্ক : ভয়াবহ ভূমিকম্পে (Earthquake) কেঁপে উঠল ফিলিপিন্স (Philippines)। ন্যাশনাল সেন্টার ফর সিসমোলজির (NCS) তরফে জানানো হয়েছে, এই কম্পনের মাত্রা ছিল ৬। ফিলিপিন্সের মিনদানো দ্বীপে এই ভূমিকম্প হয় বলে খবর। তবে ভূমিকম্পের তীব্রতা বেশি হলেও এখনও ক্ষয়ক্ষতির পাওয়া যায়নি বলেই খবর।

ন্যাশনাল সেন্টার ফর সিসমোলজির (NCS) তরফে জানানো হয়েছে, এদিন ভারতীয় সময় ১২টা বেজে ১৭ মিনিটে এই কম্পন অনুভূত হয়। ভূপৃষ্ঠ থেকে ৪০ কিলোমিটার গভীরে এই কম্পন অনুভূত হয় বলে খবর। প্রাথমিকভাবে ভূমিকম্পে (Earthquake) ক্ষয়ক্ষতির কোনও খবর পাওয়া যায়নি। তবে প্রশাসন পরিস্থিতির উপর নজর রাখছে।

আরও খবর : ঐতিহাসিক চুক্তি! হাত মেলাল ভারত ও ইউরোপ! আরও চাপে ট্রাম্প?

বিশেষজ্ঞদের মতে, ফিলিপিন্সের (Philippines)। ভৌগোলিক অবস্থানের কারণেই সেখানে ঘনঘন ভূমিকম্প হয়ে থাকে। দেশটি প্রশান্ত মহাসাগরের ‘রিং অব ফায়ার’-এর অন্তর্গত। যা একটি অত্যন্ত সক্রিয় টেকটোনিক অঞ্চল। এই অঞ্চলে একাধিক আগ্নেয়গিরি ও গভীর সমুদ্রখাত রয়েছে।

বিশেষজ্ঞরা জানাচ্ছেন, ফিলিপিন্স (Philippines)। প্রায় ১,৮০০ কিলোমিটার জুড়ে দুটি প্রধান টেকটোনিক প্লেট—ফিলিপিন সি প্লেট ও ইউরেশিয়ান প্লেটের সংযোগস্থলে অবস্থিত। লক্ষ লক্ষ বছর ধরে এই দুটি প্লেট একে অপরের দিকে ধাক্কা দিচ্ছে। যার ফলেই পর্যায়ক্রমে ভূমিকম্প হচ্ছে। বিশেষজ্ঞরা আরও জানাচ্ছেন, তিনি আরও জানান, সমুদ্রতলের ফল্ট লাইনে উল্লম্ব সরে যাওয়ার ঘটনা ঘটলে সুনামির আশঙ্কাও তৈরি হতে পারে।